

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ՀԱՄԱՅՆՔԻ ԱՆՁՆԱԳԻՐ**

|  |  |
| --- | --- |
| ***ՀԱՄԱՅՆՔ*** | **ԱՆԻ** |
| ***ՄԱՐԶ*** | **ՇԻՐԱԿ** |

## 

**1.ՊԱՏՄԱԿԱՆ ԱԿՆԱՐԿ**

|  |
| --- |
| Անի համայնքը կազմավորվել է 2017 թվականի նոյեմբերին «Հայաստանի Հանրապետության վարչատարածքային բաժանման մասին» Հայաստանի Հանրապետության օրենքում փոփոխություններ և լրացումներ կատարելու մասին» 2017 թվականի հունիսի 9-ի ՀՀ ՀՕ – 93 - Ն օրենքով:  Անի  համայնքի կազմում ընդգրկված են 17 բնակավայրներ։ Մարալիկ քաղաքը` նախկինում Մոլլագյոկչա, որը թարգմանաբար նշանակում է տերտերի կացարան, եղել է պատմական Հայաստանի Շիրակի գավառի գյուղերից մեկը: Մարալիկի արևմտյան մասում գտնվել է հին գերեզմանոց, որի տարածքում  այժմ առանձնատներ են: Այդ տարածքի շինարարական աշխատանքների ընթացքում հայտնաբերվել են հնագույն աշխատանքային գործիքներ, զենքեր, խաչքարեր, որոնք վերաբերում են 11-12-րդ դարերին: Գտնված շիրմաքարերի արձանագրությունները վկայում են, որ բնակավայրը գոյություն է ունեցել 9-11-րդ դարերում: Հին գերեզմանոցից պահպանվել է 1551,1630,1720 թվականներին վերաբերող վիմագիր շիրմաքարեր: 1829թ. թուրքական կայսրության հալածանքներից ազատվելու համար արևմտյան Հայաստանի Բասենի գավառի մի շարք գյուղերից Մոլլագյոկչա բնակավայր են տեղափոխվել և մշտական բնակություն հաստատել  59 ընտանիք` 371 անձով: Այս տարածքը նաև անվանել  են << Ղռեր>> այսինքն մեռած հարթավայր:Առաջինը 1829 թ. Մոլլագյոկչա ոտք են դրել Ավագ և Հակոբ Չարչօղլյանները, Բոզո Կարասարովը, Անդիկը, Հեբոն, Անանիան, Կիրակոսը, Գևորգը, Դոխոն, Ուռուտը: Չարչօղլյան եղբայրները և Բոզոյենք կառուցել են առաջին ձիթհանքը, իսկ մարդոյենք` ջրաղացը:1863թ. բացվել է գյուղի առաջին գյուղական դպրոցը : Թուրքական ավազակային հարձակումներից ու ավերումներից զերծ չի մնացել նաև Մոլլագյոկչան: 1918-1920թթ. Երկու հարձակում է տեղի ունեցել գյուղի վրա, որին հերոսաբար դիմագրավել  են տեղի բնակիչները: Առանձնապես կռիվներում աչքի են ընկել Սիմոնյան Առաքելը, Աղաբաբյան Աղանիկը, Չարչօղլյան Հովհաննեսը, Աբաջյան Տիգրանը, Ժաժոյան Սեդրակը և ուրիշներ: Խորհրդային Կարգերի հաստատումից հետո 1927թ. Մոլլագյոկչան վերանվանվել  է Կապուտանի, իսկ 1935թ. հուլիսի 26-ին ՀԽՍՀ կենտգործկոմի որոշմամբ `Մարալիկ: 1939թ. Աղինի շրջանի Վարչական կենտրոնը դարձել է Մարալիկը: 1962թ. օգոստոսի 30-ի կառավարության որոշմամբ Մարալիկ գյուղը ստացել է քաղաքատիպ ավանի կարգավիճակ: Մարալիկ քաղաքում գործել են Մագնիսական ուժեղացուցիչների գործարանը, պանրագործարանը, շինանյութերի ի իրերի կոմբինատը, հիդրոսարքերի գործարանը, Բամբակամանվածքային ֆաբրիկան: 1996 թվականին Մարալիկ ավանը ընդգրկվում է Շիրակի մարզի մեջ և ստանում քաղաքի կարգավիճակ:  Շիրակի մարզի Անիի տարածաշրջանի Աղին գյուղը հիմնադրվել է 1872 թվականին: Գյուղի բնակիչները գախթել են արևմտյան Հայաստանից, հիմնականում Ղարսից և Մուշից: Ըստ պատմական տեղեկությունների գյուղը Աղին կոչվել է նրա համար, որ գյուղում ապրել է հարկահավաքը, որին անվանել են աղա և ժողովուրդը հարկեր տալուց հարցրել են ում եք տանում, ասել են աղին, և անվանվել է Աղին: Գյուղը հիմնադրվել է 1872 թվին, բայց քանի որ կառուցվեց Ախուրյանի ջրամբարը, 1990 թվականից մա- սամբ տեղափոխվել է նոր կառուցված ավան, որի հետևանքով գյուղը բաժանվեց 4 մասի: Գյուղի հարևանությամբ է անցնում Գյումրի - Երևան երկաթգիծը, ունի երկաթու- ղային կայարան: Կայարանը հիմնադրվել է 1926 թ-ին և կոչվել է <<Աղին>> կայարան: Գյուղում կա 1878 թ-ին կառուցված <<Սուրբ Հակոբ>> եկեղեցին:  Անիավանը հիմնադրվել է 1902 թիվականին եվ ունեցել է Անիկայարան անվանումը Անիկայարան անվանումը։ Հիմնադրվել է 1902 թվականին երկաթուղային կայարանին կից Երևան-Գյումրի երկաթուղու ճանապարհահատվածի հարևանությամբ:  Անիպեմզա համայնքը Հայաստանում Խորհրդային կարգերի հաստատումից հետո կառուցված առաջին արդյունաբերական քաղաքատիպ ավաններից է: Բնակավայրի հիմնադրումը պայմանավորված է եղել 1926 թվականին Անիպեմզա կոմբինատի կառուցմամբ: Բնակավայրի հիմնադիրներն են հանդիսանում համայնքի ներկայիս տարածքի հարևանությամբ գտնվող Զաղագյուղի բնակիչները։  1996 թվականին ՀՀ վարչատարածքային մարզային բաժանումից հետո, Անիպեմզան ստացել է գյուղական համայնքի կարգավիճակ և որպես վարչատարածքային առանձին միավոր՝ընդգրկվել է Շիրակի մարզի կազմում:  Անիպեմզան ընդգրկված է հանրապետության սահմանամերձ բնակավայրերի ցանկում: Անիպեմզայում հայտնաբերված է զարգացած երկաթե դարի դամբարանաշատ / Ք.ա. I-IIհազարամյակներ/,որի պեղումների ժամանակ գտնվել են զենքեր, զարդեր և պատմամշակութային այլ արժեքներ: Արժեքավոր է եգիպտական մածուկից պատրաստված առյուծի փոքր արձանը և պատմամշակութային մեծ արժեք ներկայացնող 5-րդ դարի կառույց Երերույքի տաճարը: Բնակավայրի տարածքը հարուստ է շինարարական նյութերով՝ պեմզայով, տուֆով և բազալտով: Բագրավ ան բնակավայրը Նախկինում ունեցել է Դարաքենդ անվանումը, Բագրավան է վերանվանվել 1947 թ-ին:  Գուսանագյուղ բնակավայրը Մարալիկի տարածաշրջանում, մարզկենտրոնից գտնվում է 21կմ հեռավորության վրա: Նախկինում ունեցել է Գափուլու, Կապլի, Կապուլի, Կափուլի, Ղափըլչի, Ղափլու, Ղափչի, Ղափուլու անվանումները: Գտնվում է Երևան-Գյումրի երկաթուղու հարևանությամբ: Գուսանագյուղ է վերանվանվել 1977 թ-ին:  Իսահակյան բնակավայրը հիմնադրվել է 1826 թ.-ին: Գյուղի սկզբնական անվանումը եղել է Խարում: 1826-1928 թթ. ռուս- պարսկական պատերազմի ժամանակ ռուսական զորամիավորումների շարքերում իր քաջությամբ և հնարամտությամբ աչքի է ընկնում հայրուրապետ Ղազարը: Անվանի պատմաբան Լեոն հիշատակում է, որ Ղազարը արժանանում է ռուսական հրամանատարության խրախուսանքին, որից հետո դիմում է Պասկևիչին՝ Օսմանյան կայսրության սահմանագլխին բնակարան կառուցելու խնդրանքով: Ի պատիվ նրա` գյուղը վերանվանվում է Ղազարապատ: 1945թ.-ի հունիսի 30-ի ՀՍՍՀ Գերագույն սովետի հրամանագրով, ի պատիվ մեծանուն բանաստեղծ Ավ. Իսահակյանի, որը ծնվել և իր մանկությունն է անցկացրել Ղազարապատ գյուղում, գյուղը վերանվանվում է Իսահակյան:  Լանջիկ բնակավայրը նախկինում ունեցել է Մուսլուխլի, Մուսլուղլու, Մուսուխլը, Մուսուղլի անվանումները: Լանջիկ է վերանվանվել 1947 թ-ին: Տեղակայված է Գյումրի-Թալին ավտոմայրուղու աջ կողմում:  Լուսաղբյուր բնակավայրը հիմնադրվել է 1826-1829թթ-ին Արևմտյան Հայաստանի Մուշի և Բասենի գավառներից տեղահանված գաղթականների կողմից: Առաջինը գյուղ է եկել Նավասարդ անունով մի մարդ իր ընտանիքով, որը եղել է ներկայիս Համբարյանների նախապապը: Այնուհետև եկել են Յուզբաշոնք` ներկայիս Աղանիկյաններն ու Սմբատյաններն են: 1915թ-ի եղեռնից հետո 1917-ից 1918թ –ին Մուշի Խարս գյուղից արտագաղթածները համալրել են գյուղի բնակչությունը:  Հայկաձոր բնակավայրը նախկինում ունեցել է Կարմիր վանք, Կզըլքիլիսա Մեծ, Ղզըլքիլիսա, Ղոշավանք, Ղոշավանք Նոր, Ղուշավանք անվանումները:Հայկաձոր է վերանվանվել 1950 թ-ին: Տեղադրված է Գյումրի-Երևան ավտոմայրուղու ձախ կողմում: Նախկինում մտել է Երևանի նահանգի Ալեքսանդրապոլի գավառի մեջ:  Գյուղի դիմաց, Ախուրյանի աջ ափին գտնվում է Հոռոմոսի վանքը, որի թուրքերեն անունից առաջացել է գյուղի նախկին անունը` Ղոշավանք:Նախկին գյուղը տեղադրված է այժմյանից 300-400մ հարավ-արևմուտք: Գյուղում պահպանվել է Սարգիս եպիսկոպոսի կառուցած ս. Գրիգոր Լուսավորիչ եկեղեցին (985 թ), որը վերանորոգվել է 13-րդ դարում և հիշատակվում է նաև իբրև վանք:  Ձիթհանքով բնակավայրի բնակչության նախնիների մի մասը գաղթել է Արևմտյան Հայաստանի Բասենի, Մուշի և Մանազկերտի շրջաններից 1829-1830թթ:  Ըստ տոհմագրական տվյալների` Ձիթհանքով գյուղը հիմնադրել է 1793-1795 թվականներին Արևմտյան Հայաստանի Ալաշկերտի, Բասենի և Կարսի գավառներից գաղթած ընտանիքների կողմից: 1918թ. գյուղում բնակություն են հաստատել 70 գաղթական ընտանիքներ:  Թուրքերը իրենց տիրապետության սահմաններում թուրքացրել են տեղանունները` անկախ բնակավայրի էթնիկական կազմից: Ձիթհանքովը մինչև 18-րդ դարի վերջը անվանվել   * Բազիրխան: 1884թվականին գյուղում հիմնադրվել է ծխական դպրոց, 19-րդ դարասկզբին կառուցվել և գործել են սրբատաշ քարից կառուցված կաթոլիկե և առաքելական եկեղեցիները, որոնք մինչև օրս պահպանվել են:   1915-1920-ական թվականների թուրք հրոսակների արշավանքների հետևանքով Արևելյան Հայաստանի գյուղերի ու քաղաքների մեծ մասը կողոպտվել ու ավերվել են: 1918 թվականին նշված հրոսակախմբերը մեծ ոճրագործություններ են իրականացրել Կարսում, Շիրակում, Լոռի-Փամբակում և Հայաստանի այլ շրջաններում:  Այդ ողբերգական, արյունալի էջերից անմասն չի մնացել նաև Ձիթհանքով գյուղը:  Գյուղը մեծ սիրով ապաստան է տվել թուրքական յաթաղանից փրկված ավելի քան 300 արևմտահայ գաղթական ընտանիքների: 1918թ.-ի մայիսի վարջին Շիրակի գավառի ավելի քան 20 գյուղերի և Արևմտյան Հայաստանից փախած ու այդ գյուղերոււմ ապաստան գտած հազարավոր հայ տղամարդկանց հավաքում են Ձիթհանքով գյուղում և նրա բնակիչների հետ միասին անողոքաբար սրի քաշում: Թուրք փաշաների վայրագությունը հասնում է այն աստիճանի, որ մասսայական գնդակահարությունների ժամանակ «խնայելով» փամփուշտները կենդանի մնացած վիրավորներին լցնում են գյուղում եղած չորս մարագները և դաժանորեն այրել: Այդ տեղում ներկայումս կանգնեցված է հուշարձան խաչքար:  Ըստ հայտնաբերված հնագիտական հուշարձանների տեղագրության` տեղանքը բնակեցված է եղել դեռևս վաղ բրոնզե դարում:  Բնակավայրի տարածքում պահպանվել են պատմամշակութային տասնյակ արժեքներ:  1850-ական թվականներին գյուղում կառուցվում է ձիթհանք, որտեղեց հանված կտավատի ձեթը մեծ համբավ ու ճանաչում է ունեցել տարածաշրջանում: Այդ ճանաչումն է պատճառ հանդիսացել բնակավայրի «Ձիթհանքով» վերանվանման համար:  Ձորակապ բնակավայրը հիմնադրվել է 1827 թվականին Արևմտյան Հայաստանի Բասենի և Կարսի գավառներից գաղթած ընտանիքների կողմից և ունեցել է՝  Պողազքեսեն, Բողասքյասան, որը նշանակում է Ձորաբերան կամՁորի նեղ բերան պատմական անվանումները:  Շիրակավան բնակավայրը նախկինում ունեցել է Դավշան, Դավշանղշլաղ, Դովշան, Թավշան, Շիրակվան, Տավշան անվանումները: Շիրակավան է վերանվանվել 1950թ-ին: Գյուղը տեղադրված է Երևան-Գյումրի ավտոմայրուղու վրա: Հիմնադրվել է 1976 թ-ին Ախուրյանի ջրամբարի տարածքում մնացած նախկին Շիրակավան գյուղը ապաբնակեցնելուց հետո։  Ջրափի բնակավայրը ունեցել է Չըռփլի, Չորթուլի, Ջրարփի, Քյորփիլու, Կեկաչ, Դեղաճ անվանումները: Ախուրյանի ջրամբարի կառուցման պատճառով Ջրափի գյուղը ստեղծվել է 1974 թ-ին Ներքին և Վերին Ջրափի գյուղերի ապաբնակեցվելուց հետո: Ջրափի է վերանվանվել 1947 թ ին:  Համայնքի ներկայիս անվանումը – Սառնաղբյուր  Համայնքի պատմական անվանումները- ՈՒռենուտ, Սոգյութլի  Սառնաղբյուր բնակավայրը հիմնադրվել է 1829-1830թ.թ. Արևմտյան  Հայաստանից գաղթած ընտանիքների կողմից և ունեցել է ՈՒռենուտ,  Սոգյութլի անունները:  Կալաչի կամ Ղալաչի կոչվող բլրի վրա առկա են հնավայրի գոյություն բազմաթիվ ապացույցներ։ Գյուղի անվանացանկում կարելի է թվարկել նաև Գյոդիքենդի և Սյոգութլի կամ Սոգթլու անունները, որոնք տրվել են թուրքերի կողմից [1918](https://hy.wikipedia.org/wiki/1918) թվականի մայիսյան հերոսամարտերի ժամանակ, ի դեպ պետք է փաստել, որ գյուղը բավականին լուրջ դիմադրություն է ցույց տվել թուրքական ջարդարարներին [1918](https://hy.wikipedia.org/wiki/1918) թվականի մայիսի 18–23 կամ 24–ը ընկած ժամանակահատվածում։ Այս դեպքերի վերաբերյալ կան բազմաթիվ վկայություններ։  Սարակապ բնակավայրը նախկինում ունեցել է Բոզդողան, Պոզտողան անվանումները: Սարակապ է վերանվանվել 1935 թ-ին: Գյուղը տեղադրված է Ախուրյան գետի ձախափնյա հովտում` ծովի մակարդակից 1570մ բարձրության վրա: Ունի ցուրտ կլիմա, սակավ տեղումներ: Լինում են ուժեղ քամիներ, հաճախակի են մառախուղները և ձնաբքերը: Ամառը տաք է, համեմատաբար խոնավ: Տարեկան տեղումների քանակը 450-500մմ: Բնական լանդշաֆտները սևահողային լեռնատափաստաններն են: Ունի աղբյուրներ, որոնք օգտագործվում են որպես խմելու ջուր: Ունի տուֆի, բազալտի պաշարներ, որոնք ունեն արդյունաբերական նշանակություն:Գյուղի շրջակայքում պահպանվել են կիկլոպյան ամրոցի ավերակներ: Գյուղն ունի 7-րդ դարում կառուցված ս. Աստվածածին անունով եկեղեցի և Կարմիր վանքը:  Քրաբերտ բնակավայրը նախկինում ունեցել է Դաշգալե, Դաշխալե, Կարաբերդ, Տաշկալա անվանումները: Դաշղալան Քարաբերդ է վերանվանվել 1947 թ-ին: Նախկինում մտել է Երևանի նահանգի Ալեքսանդրապոլի գավառի մեջ:  Գյուղը գտնվում է ալիքավոր հարթավայրում` ծովի մակարդակից 1900մ բարձրության վրա: Գյուղի տարածքում հին մատուռի տեղում` 1866 թ-ին կառուցվել է եկեղեցի, որի բակում թաղված է գյուղի հիմնադիր Գևորգ Բրուտյանը: Շրջակայքում կան հին բերդի ավերակներ: |

**2.ԱՇԽԱՐՀԱԳՐԱԿԱՆ ՆԿԱՐԱԳԻՐ**

|  |
| --- |
| Անի համայնքը տեղադրված է Ախուրյան գետի ձախափնյա Շիրակի սարահարթում` ծովի մակարդակից 1150 -2000 մետր բարձրության վրա: Սահմանակից է Թուրքիայի հանրապետությանը,Արագածոտնի մարզին։ Ունի ցուրտ կլիմա, սակավ տեղումներ: Լինում են ուժեղ քամիներ, հաճախակի են մառախուղները և ձնաբքերը: Ամառը տաք է : Բնական լանդշաֆտները սևահողային լեռնատափաստաններն են: |

**3.ՀԱՄԱՅՆՔԻ ԿԼԻՄԱՅԱԿԱՆՀԱՄԱՌՈՏ ԲՆՈՒԹԱԳԻՐԸ**

|  |  |
| --- | --- |
| Մթնոլորտային տեղումների միջին տարեկան քանակը (մմ) | 500-600 |
| Օդի միջին ջերմաստիճանը հունվարին(0C) | -18 |
| Օդի միջին ջերմաստիճանը հուլիսին(0C) | +31 |

**4.ԸՆԴՀԱՆՈՒՐ ՏԵՂԵԿՈՒԹՅՈՒՆՆԵՐ**

|  |  |
| --- | --- |
| 1. Համայնքում ընդգրկված բնակավայրերը և դրանց հեռավորությունը համայնքի կենտրոնից  1.1 Անիպեմզա- 55 կմ  1.2 Անիավան-50 կմ  1.3 Բագրավան-45 կմ  1․4 Հայկաձոր-42 կմ  1․5 Ջրափի-35 կմ  1․6 Սարակապ- 38 կմ  1․7 Աղին-30 կմ  1․8 Իսահակյան-26 կմ  1.9 Լուսաղբյուր-21 կմ  1.10 Շիրակավան-20 կմ  1.11 Գուսանագյուղ-16 կմ  1.12 Լանջիկ-10 կմ  1.13 Ձիթհանքով-12 կմ  1.14 Ձորակապ- 2 կմ  1.15 Սառնաղբյուր-6 կմ  1.16 Քարաբերդ-7 կմ |  |
| 2. Նախկին (ՀԽՍՀ) վարչական շրջանի անվանումը | Անի |
| 3.Համայնքի հեռավորությունը՝ |  |
| 3.1) մայրաքաղաքից (կմ) | 106,1 |
| 3.2) մարզկենտրոնից (կմ) | 31 |
| 3.3) պետական սահմանից ուղիղ գծով (կմ) | 0.5 |
| 3.4) նախկին շրջկենտրոնից (կմ) | 0 |
| 3.5) միջպետական նշանակության ավտոճանապարհից (կմ) | 0.3 |
| 3.6) երկաթուղային կայարանից (առկայության դեպքում) (կմ) | 0.2 |
| 4.Համայնքի բարձրությունը ծովի մակերևույթից (մ) | 1750 |
| 5.Համայնքի վարչական տարածքը (քառ. կմ/հա) | 44454.68 |
| 6․Սահմանակից համայնքների անվանումները | Բայանդուր,Սարատակ,  Հոռոմ,Հայրենյաց,Պեմզաշեն, Լեռնակերտ, Գառնահովիտ, Զարինջա, Մաստարա,Ներքին Արթիկ, Թլլիկ,ՀՀ պետական սահման |
| 7.Համայնքապետարանի էլեկտրոնային փոստի հասցեն | [ani.shirak@mta.gov.am](mailto:ani.shirak@mta.gov.am) կամ qaxaqapetaran.maralik@mail.ru |
| 8. Համացանցային պաշտոնական կայքի հասցեն | [anicity.am](http://anicity.am/) |
| 9.Համայնքի ղեկավարի հեռախոսահամարը | 093-70-00-79 |
| 10. Համայնքապետարանի հեռախոսահամարը | 0242-2-22-37 0242-2-29-11 |
| 11․Համայնքի հեռախոսային կոդը | 0242 |
| 12․Համանքում փոստային բաժանմունքի առկայությունը(այո, ոչ) | այո |
| 13.Համայնքապետարանի փոստային դասիչը | - |
| 14.Հաստատված գլխավոր հատակագծի առկայությունը (այո, ոչ) | ոչ |
| 15. Քաղաքացիների սպասարկման գրասենյակի առկայությունը (այո, ոչ) | այո |

**5.ԲՆԱԿՉՈՒԹՅՈՒՆԸ, ԲՆԱԿՉՈՒԹՅԱՆ ՍՈՑԻԱԼԱԿԱՆ ԿԱԶՄԸ**

|  |  |
| --- | --- |
|  | **2018թ.** |
| 1. Մշտական բնակչության թվաքանակը | 21334 |
| 2. Գրանցված ծնունդների քանակը | 255 |
| 2.Մահացության դեպքերի քանակը | 155 |
| 3.Ամուսնությունների քանակը | 125 |
| 4. Ամուսնալուծությունների քանակը | 10 |
| 5. Տնային տնտեսությունների թիվը | 6169 |
| 6. Ընտանեկան նպաստ ստացող տնային տնտեսությունների քանակը | 959 |
| 7. Կենսաթոշակառուների քանակը | 2564 |
| 8. Հաշմանդամություն ունեցող անձանց քանակը | 1195 |

**6.ՄՇԱԿՈՒԹԱՅԻՆ, ԿՐԹԱԿԱՆ, ՄԱՐԶԱԿԱՆ ՀԱՍՏԱՏՈՒԹՅՈՒՆՆԵՐ**

|  |  |
| --- | --- |
|  | **2018թ.** |
| 1. Գրադարանների քանակը | 18 |
| 2. Արվեստի դպրոցների քանակը | 1 |
| 3. Երաժշտական դպրոցների քանակը | 1 |
| 4. Նախադպրոցական հիմնարկների քանակը | 3 |
| 5. Հանրակրթականդպրոցների քանակը | 18 |
| 6. Նախնական մասնագիտական (արհեստագործական) ուսումնական հաստատությունների քանակը | 1 |
| 7. Միջին մասնագիտական ուսումնական հաստատություններիքանակը | 1 |
| 8. Բարձրագույն ուսումնական հաստատությունների քանակը | 0 |
| 9. Մարզադպրոցների քանակը | 2 |

**7.ԲՆԱԿԵԼԻ ՖՈՆԴ**

|  |  |
| --- | --- |
|  | **2018թ.** |
| 1. Համայնքի բնակարանային ֆոնդի ընդհանուր մակերեսը (մ2) | 33825 |
| 1. Բազմաբնակարան շենքերի ընդհանուր թիվը | 451 |
| 1. Բնակելի տների (առանձնատների) ընդհանուր թիվը | 3703 |

**8.ՀՈՂԱՅԻՆ ՖՈՆԴ ԵՎ ԳՅՈՒՂԱՏՆՏԵՍՈՒԹՅՈՒՆ**

|  |  |
| --- | --- |
|  | 2018թ. |
| 1.Հողեր, ընդամենը (հա) | 44464,68 |
| 2.Գյուղատնտեսական նշանակության հողեր (հա) | 39053.4 |
| 3.Բնակավայրերի ընդհանուրտարածքը(հա) | 3148.19 |
| 4.Խոշոր եղջերավոր անասունների գլխաքանակը | 11273 |
| 6. Մանր եղջերավոր անասունների (ոչխար և այծ) գլխաքանակը | 10618 |
| 7. Խոզերի գլուխաքանակը | 4619 |
| 8. Գյուղատնտեսական տեխնիկա | 245 |
| 8.1տրակտորներ (քանակը) | 180 |
| 8.2կոմբայններ (քանակը) | 65 |
| 9. Գյուղացիական տնտեսությունների թիվը | 5038 |

**9.ԵՆԹԱԿԱՌՈՒՑՎԱԾՔՆԵՐ**

|  |  |
| --- | --- |
| 1.Էլեկտրական ենթակայանների քանակը |  |
| 2.Համայնքում գազիֆիկացման առկայությունը (այո, ոչ) | այո |
| 3.Համայնքում աղբավայրի առկայությունը (այո, ոչ) | այո |
| 4. Գերեզմանատան առկայությունը համայնքում (այո, ոչ) | այո |
| 5. Համայնքային ենթակայության ճանապարհների ընդհանուր երկարությունը (կմ) | 296,6 |
| 6. Կոմունալ և ճանապարհաշինական տեխնիկայի առկայությունը | 298 |
| 6.1 Ինքնաթափ բեռնատար մեքենաների քանակը | 217 |
| 6.2 Էքսկավատորների քանակը | 11 |
| 6.3 Թրթուռավոր տրակտորների քանակը | 58 |
| 6.4 Գրեյդերների քանակը | 2 |
| 6.5 քանակը |  |
| 6.6 Աղբատար մեքենաների քանակը | 2 |
| 6.7Բազմաֆունկցիոնալ կոմունալ մեքենաների քանակը | 1 |
| 6.8Վակումային փոշեկուլ մեքենաների քանակը | 0 |
| 6.9Ավտոաշտարակների քանակը | 7 |
| 7. Համայնքի տարածքով անցնող միջպետական և հանրապետական նշանակության ավտոճանապարհների ընդհանուր երկարությունը (կմ) | 62 |
| 8. Համայնքի տարածքում գործող առևտրային բանկերի մասնաճյուղերի առկայությունը (այո, ոչ) և դրանց քանակը | 3 |
| 9. Ներհամայնքային երթուղիների առկայությունը (այո, ոչ) | ոչ |

**10.ՖԻՆԱՆՍԱԿԱՆ ՑՈՒՑԱՆԻՇՆԵՐ**

***Համայնքի վարչական բյուջեի եկամուտներ (հազ. դրամ)***

|  |  |  |
| --- | --- | --- |
|  | **Ընդունված բյուջե** | **Փաստացի** |
| 1.Ընդամենըեկամուտներ | 55276.0 | 503203.4 |
| 1. Հարկայինեկամուտներ, ընդամենը   այդթվում` | 117500.0 | 84540.7 |
| 2.1 հողիհարկ | 57500.0 | 30692.7 |
| * 1. Գույքահարկ | 60000.0 | 54748.0 |
| 1. Պաշտոնականտրանսֆերտներ, ընդամենը | 409838.7 | 400647.0 |
| 3.1 դոտացիա | 379010.9 | 378926.8 |
| 3.2 սուբվենցիա | 30687.8 | 23647.8 |
| 4.Մուտքեր հողի օտարումից | -7000.0 | -1212.7 |

***Համայնքի վարչական բյուջերի ծախսեր(հազ. դրամ)***

|  |  |  |
| --- | --- | --- |
|  | **Ընդունված բյուջե** | **Փաստացի** |
| 1. Ընդամենը ծախսեր | 694569,6 |  |

***Համայնքի ֆոնդային բյուջերի եկամուտները(հազ. դրամ)***

|  |  |  |
| --- | --- | --- |
|  | **Ընդունված բյուջե** | **Փաստացի** |
| 1. Ընդամենը ֆոնդային բյուջեի եկամուտներ | 163367,0 |  |

***Ֆոնդային բյուջեի ծախսեր(հազ. դրամ)***

|  |  |  |
| --- | --- | --- |
|  | **Ընդունված բյուջե** | **Փաստացի** |
| 1. Ընդամենը ծախսեր | 163367,0 |  |

**11.ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐ**

|  |  |
| --- | --- |
| 1.Համայնքապետարանի աշխատողների թվաքանակը, մարդ  որից՝   * 1. համայնքային ծառայողներ | 75 |
| 45 |
| 2. Ապարատի պահպանման ծախսերը, ընդամենը (հազ. դրամ) | 146778.4 |
| 3. Ավագանու անդամների թվաքանակը | 15 |

**12. ՀԱՄԱՅՆՔԻ ՀԻՄՆԱԽՆԴԻՐՆԵՐԸ**

|  |  |
| --- | --- |
| **Հիմնախնդիրը** | **Ակնկալվող լուծումը** |
| Գործազրկության բարձր մակարդակ | Ներդրումների խթանում, աշխատատեղերի ստեղծում |
| Թույլ զարգացաց գյուղատնտեսություն | Ոռոգելի հողերի ավելացում, պայքար տարերային աղետների դեմ, արոտների ջրարփիացում, գյուղատնտեսական արտադրանքի վերամշակող ձեռնարկությունների հիմնում,գյուղատնտեսական հողերի խոշորացում կոպերատիվների հիմնում, ժամանակակից գյուղտեխնիկայի ձեռքբերում |
| Մաշված և քայքայված համայնքային ենթակառուցվածքների առկայություն | Առկա ենթակառուցվածքների պահպանում եվ նորերի ստեղծում |
|  |  |
|  |  |